Mesenhüüm-epiteel-üleminek

Mesenhüüm-epiteel-üleminek ehk mesenhümaalne-epiteliaalne üleminek on liikuvamate mesenhümaalse fenotüübiga rakkude (nt fibroblastide) muundumine polariseeritud väheliikuvateks rakkudeks (tüüpiliselt epiteelirakkudeks). Erialases kirjanduses tähistatakse mesenhüüm-epiteel-üleminekut sageli lühendiga "MET" (T tuleneb ingliskeelsest sõnast transition). Samas tuleks mesenhüüm-epiteel-üleminekut kui mitmete bioloogiliste molekulide vahendatud protsessi eristada lühendina identsest geeninimetusest "MET". MET-geen kodeerib türosiinkinaasi, mis on oluline rakkude liikuvuse tagamisel ning mille kõrgenenud aktiivsust esineb mitmetes vähkkasvajates. MET on epiteel-mesenhüüm-ülemineku ehk EMT vastasprotsess, kuid elusorganismides võivad EMT ja MET esineda ka ajaliselt järjestikku. Näiteks vähirakkude lahkumisel algkoldest esineb EMT, kuid vereringes levivate vähirakkude kinnitumisel teises koes kaugmestastaaside tekke korral esineb MET. Tervetel naistel kaasnevad mõlemad protsessid ka muutustega emakat vooderdavas endomeetriumis menstruaaltsükli käigus: progesterooni toimel kulgeva detsidualiseerumise käigus käivitub MET, kuid viljastumise puudumisel toimub EMT ning sellele järgneb menstruatsioon. Nii EMT kui ka MET on olulised ka embrüote normaalse arengu käigus. Käämbre, Tuuli (2023). "Keemilise sideme energia tootmisest ja ülekande regulatsioonist mitokondrites patoloogiate korral". Eesti Vabariigi Preemiad. 3 (1): 78–91. DOI:10.3176/evp.2023.04. ISSN 2674-3019 – cit. via Eesti Teaduste Akadeemia Kirjastus. Arend, Andres; Aunapuu, Marina (2012). "E-kursuse Histoloogia materjalid" (PDF). Tartu Ülikool. Vaadatud 14.10.2023. Genecards: The Human Gene Database (04.10.2023). "MET Gene - MET Proto-Oncogene, Receptor Tyrosine Kinase". genecards.org. Vaadatud 14.10.2023. Luraghi, Paolo; Schelter, Florian; Krüger, Achim; Boccaccio, Carla (2012). "The MET Oncogene as a Therapeutical Target in Cancer Invasive Growth". Frontiers in Pharmacology. 3: 164. DOI:10.3389/fphar.2012.00164. ISSN 1663-9812. PMC 3438853. PMID 22973229. Liu, Fei; Gu, Li-Na; Shan, Bao-En; Geng, Cui-Zhi; Sang, Mei-Xiang (2016). "Biomarkers for EMT and MET in breast cancer: An update". Oncology Letters. 12 (6): 4869–4876. DOI:10.3892/ol.2016.5369. ISSN 1792-1074. PMC 5228449. PMID 28105194. Owusu-Akyaw, Amma; Krishnamoorthy, Kavitha; Goldsmith, Laura T.; Morelli, Sara S. (1. jaanuar 2019). "The role of mesenchymal-epithelial transition in endometrial function". Human Reproduction Update. 25 (1): 114–133. DOI:10.1093/humupd/dmy035. ISSN 1460-2369. PMID 30407544. Bilyk, Olena; Coatham, Mackenzie; Jewer, Michael; Postovit, Lynne-Marie (2017). "Epithelial-to-Mesenchymal Transition in the Female Reproductive Tract: From Normal Functioning to Disease Pathology". Frontiers in Oncology. 7: 145. DOI:10.3389/fonc.2017.00145. ISSN 2234-943X. PMC 5497565. PMID 28725636. Abboud Asleh, Manar; Zaher, Mira; Asleh, Jad; Jadon, Julian; Shaulov, Lihi; Yelin, Ronit; Schultheiss, Thomas M. (2023). "A morphogenetic wave in the chick embryo lateral mesoderm generates mesenchymal-epithelial transition through a 3D-rosette intermediate". Developmental Cell. 58 (11): 951–966.e5. DOI:10.1016/j.devcel.2023.03.017. ISSN 1878-1551. PMID 37080204.